Norman Robert Pogson
Den Norman Robert Pogson, gebuer den 23. Mäerz 1829 zu Nottingham, a gestuerwen den 23. Juni 1891, war en engleschen Astronom.

De Pogson gouf 1851 Assistent um Radcliff-Observatoire zu Oxford. 1858 war hien Direkter um Hartwell-Hall-Observatoire zu Buckingham. Vun 1861 u gouf hien Direkter vum Observatoire vu Madras an Indien.

De Pogson huet 9 Asteroiden an 21 verännerlech Stären entdeckt an huet en ëmfangräiche Stärekatalog opgestallt. Hien huet d'Hellegkeetsskala vun de Stäre verbessert, andeems hien dem Hipparcos säi System vun de Gréissteklassen an e logarithmescht Verhältnes gesat huet. No där ass een helle Stär vun der 1. Gréissteklass honnert mol méi hell wéi ee Stär vun der 6. Gréissteklass, deen ënner gudde Siichtbedéngunge grad nach mat bloussem A ze gesinn ass.

Zu Éiere vum Pogson gouf ee 50 km groussen Äerdmoundkrater no him genannt.

Kuckt och

Um Spaweck 
 Portrait von N. R. Pogson in der Science Photo Library
  Veröffentlichungen von N. R. Pogson im Astrophysics Data System
 J. L. E. D.: Obituary: Pogson, N. R. Monthly Notices of the Royal Astronomical Society, Vol. 52 (1892), S. 235 
  Reddy, V., Snedegar, K., Balasubramanian, R. K.: Scaling the magnitude: the fall and rise of N. R. Pogson Journal of the British Astronomical Association, vol. 117 (2007), no.5, S. 237-245 (PDF) (Biographie)

Gebuer 1829
Gestuerwen 1891
Englesch Astronomen
Lalande-Präis